**תאגיד המים והביוב פלגי שרון בע"מ**

**פנייה לקבלת מועמדויות למשרת מנכ"ל**

התאגיד מודיע בזאת על הקמת ועדת איתור מועמדים למשרת מנהל/ת כללי/ת . התאגיד פועל לפי חוק תאגידי מים וביוב, התשס"א-2001, אמון על מתן שירותי מים וביוב לתושבי העיר כפר סבא, וצור יגאל – כוכב יאיר.

1. **תיאור התפקיד** 
   1. ניהול החברה בכל תחומי פעילויותיה .
   2. הגדרת מטרות, תכנון אסטרטגי, ארגון וביצוע מדיניות החברה כפי שזו תקבע ע"י דירקטוריון החברה.
   3. עבודה מול רשויות מקומיות, משרדי ממשלה, גופים ממשלתיים, תושבים, ספקים ויזמים.
   4. פיקוח ובקרה על ביצוע תכניות העבודה של החברה .
   5. ניהול וליווי פרוייקטים בתחומי המים והביוב.
   6. ניהול תקציב החברה, ניהול מערך גבייה, גיוס כספים מגורמים מממנים (משרדי ממשלה, בנקים וכיוצ"ב).
   7. עריכה וניהול של מכרזים .
   8. ניהול משא ומתן עם קבלנים וספקים.
   9. ידע כלכלי ויכולת קריאה והבנת דוחות כספיים.
   10. ניסיון ויכולות בשירות לקוחות/הציבור.
2. **תנאי סף**

תושב ישראל שמלאו לו 25 שנה לפחות ושנתקיימו בו התנאים המצטברים הבאים:

* 1. הוא בעל תואר אקדמי באחד מן המקצועות הבאים:
     1. כלכלה;
     2. מינהל עסקים;
     3. משפטים;
     4. ראיית חשבון;
     5. מינהל ציבורי;
     6. הנדסה או לימודי עבודה.
     7. תואר אקדמי אחר או שהשלים לימודי השכלה גבוהה אחרת בתחום עיסוקה העיקרי של החברה.
  2. הוא בעל ניסיון של 5 שנים לפחות באחד מאלה, או שהוא בעל ניסיון מצטבר של 5 שנים לפחות בשניים או יותר מאלה:
     1. בתפקיד בכיר בתחום הניהול העסקי של תאגיד בעל היקף עסקים משמעותי עם מחזור פעילות שנתי של לפחות 40 מיליון ₪ ואחריות על עבודתם של 15 עובדים לפחות
     2. בכהונה ציבורית בכירה או בתפקיד בכיר בשירות הציבורי בנושאים כלכליים, מסחריים, ניהוליים או משפטיים. ;
     3. בתפקיד בכיר בתחום עיסוקיה העיקריים של החברה.

1. **כישורים ודרישות לתפקיד** 
   1. כישורים אישיים ומקצועיים נדרשים: יחסים בינאישיים מעולים, מנהיגות, יכולת ניהול וקבלת החלטות, יוזמה, סמכותיות ויכולת הנעת עובדים.
   2. ידיעת השפה העברית על בוריה וידיעת השפה האנגלית ברמה טובה.
2. **הערות** 
   1. בהתאם להוראות הדין, טעון מינויו של המנכ"ל אישור הועדה לבדיקת מינויים ברשות המים.
   2. תנאי העסקה יקבעו בהתאם למסגרת המאושרת על ידי הממונה על תאגידי המים והביוב והממונה על השכר במשרד האוצר ויעוגנו בחוזה אישי.
   3. פירוט אודות דרישות התפקיד המלאות, אמות המידה והקריטריונים שינחו את ועדת האיתור בעבודת מיון המועמדים, הערכתם ובחירת המנכ"ל מצויים במסמך "נוהל איתור ומינוי מנכ"ל" אשר אושר על ידי דירקטוריון החברה וניתן לעיין בו באתר החברה, בכתובת האינטרנט: www.palgey-sharon.co.il

* 1. את המועמדויות יש להגיש בארבעה עותקים (מקור+ 3 עותקים) במעטפה סגורה ישירות אל תוך תיבת המכרזים הממוקמת במשרדי החברה: ברחוב התע"ש 11, כפר סבא (קומה 2), בימים א'-ה' בין השעות 09:00-15:00 וזאת בצירוף המסמכים הבאים: טופס הגשת המועמדות, שאלון (כפי שמופיעים באתר החברה, כשהם מלאים, מפורטים ובצירוף המסמכים הנדרשים), קורות חיים, תעודות השכלה, שמות ממליצים ופירוט מספרי הטלפון וכתובות דוא"ל ליצירת קשר עימם.

את כל מסמכי המועמדות ניתן להוריד מאתר האינטרנט של החברה .

* 1. **המועד האחרון להגשת המועמדויות הינו עד ליום 1.5.2024 בשעה. 12:00**
  2. מועמדות שלא תוגש באופן המפורט לעיל, לרבות באם תישלח בדואר, דוא"ל ו/או פקס ו/או שלא תוגש עד למועד הנ"ל, לא תיפתח ולא תידון.
  3. ועדת האיתור תזמן לראיונות את המועמדים שיראו לה המתאימים ביותר לאור התרשמותה על פי המסמכים שיוגשו לה. ועדת האיתור רשאית לפנות לממליצים, וכן רשאית לשלוח את המועמדים למבחני התאמה ואמינות.
  4. מובהר בזה כי החברה רשאית שלא להתקשר עם אף אחד מהמועמדים.
  5. במודעה זו ובכל מסמך נלווה בו נעשה שימוש בלשון זכר, הכוונה גם ללשון נקבה וכן להפך. מודעה זו מופנית לגברים ונשים כאחד.

**חברת פלגי שרון בע"מ**